ومعلشى انا فى اوقات كتيره تلاقى واحد عضو مش معروف وعارض سلعه بنص تمنها ويقلك الضمان من عندى شهر ولا اسبوعين ونتقابل فى محطه مترو وتلاقى الاعضاء بيجروا وراه . وحصلت السنه الى فاتت كان فى عضو من بنى سويف عارض كروت 9800جى تى ايام مكان الكرت ب500 جنيه عارضهم ب380 جنيه وقال انا جاى القاهره يوم واحد الى عايز يكلمنى الكروت وارد الامارات وكلمته وقالى تعالى وروحتله هناك البيت وسافرتله واكتشفت انه كان جايب 7 كروت متصينين وضايعين كلهم ولما شفت كده واجهته واعترف انهم واخدهم بسعر كويس واحنا عنده قال لايمكن ابيعهم طالما بايظين واول لما وصلت البيت لقيته كاتب الكروت تمام وزى الفل وبلغت المشرف وحكيتله على الى حصل ووكتبله على العام ساعتها كان الاستاذ محمود الشافعى ووجهله انذار والاعضاء مصممين على انهم يشتروا منه فى الشارع ودون تجربه علشان سعر لقطه وفى الاخر عمل ايقاف للعضو صاحب الموضوع وكنت مستغرب جدا علشان ايه يعنى الواحد يحط نفسه فى موقف زى كده ومحدش بيتعلم وكل يوم يطلع عضو ويقلك قابلنى فى المترو وتبقى الحاجه من غير ضمان ولما تطلع بايظه تجرى على المشرفين الحقونى انا اتنصب عليا ماهو الواحد ميحطش نفسه ويحكم عقله سلعه جديده ب1500 جنيه لما تبقى ب500 جنيه يبقى اكيد لازم فيها مشكله اما صاحبها عارضها بالسعر كده امال هو اصلان شاريها بكام وهايسكب فيها كام والمكان الرسمى حاليا اى محطه مترو وناس تحلفلك والله شغاله جربها . والله العظيم انا ببيع مرواح بقول للمشترى جربها عندى فى البيت وتعالا شفهم مبيرضوش الى بيقلى مش مستهله وفى الى شاف مشاركاتى وبيثق فيا . يا جماعه التجربه ثم التجربه ثم السمعه جربوا الحاجه كويس اوى تدب مشوار تجربه وتشوف بعينك احسن ما تدبس فى سلعه جائره. والبائع كذلك جرب للمشترى سلعتك علشان ميقلكشى انت مديلى حاجه بايظه وتكون مطمن ومرتاح التجربه راحه للطرفين كفايا عليا كده هنام .